
REFERAT

Având în vedere Legea nr. 24/2007, privind reglementarea şi administrarea spaţiilor verzi din zonele urbane, prin care autorităţile publice locale au obligaţia să asigure integritatea, refacerea, îngrijirea, protecţia şi conservarea spaţiilor verzi pentru menţinerea biodiversităţii lor, să elaboreze şi să aplice un complex de măsuri privind aducerea şi menţinerea spaţiilor verzi în starea corespunzătoare funcţiilor lor şi să asigure finanţarea materialului dendrofloricol şi a lucrărilor aferente necesare pentru amenajare şi regenerarea vegetaţiei în spaţiile verzi;
Primăria Municipiului Timişoara a întocmit în cursul lunii iulie 2008 Studiul de Fezabilitate pentru Modernizare Parcul Mocioni (ILSA) din Timişoara, realizat de SC GREEN PROJECT SRL Iaşi. 


Intre cele doua razboaie mondiale pe terenul viran de pe malul drept al Canalului Bega se construiesc locuinte, si institutii, ca actuala Prefectura. Pe strada Mocioni, care flancheaza parcul ILSA spre vest si nord se construiesc câteva vile.


In 1954 se amenajeaza Splaiul Industria Lânii, azi strada Mocioni, cu care ocazie se realizeaza si primele plantatii în parc. Este vorba de amenajarea mai multor alei, cu garduri vii si doua aliniamente de paltini, paralele cu Splaiul. Ulterior, dupa construirea sediului Politiei municipale dupa 1965, se amenajeaza aleea de faleza si se planteaza în jurul ei salcâmi. In portiunea din fata politiei se planteaza apoi tei, ienuperi de Virginia si alte specii.


In jumatatea sudica a parcului, unde existau multi plopi negrii batrâni, se face extragerea acestora, din cauza rupturilor de vânt si a putrezirii tulpinilor. Suprafata a ramas astfel puternic dezgolita. In ultimul deceniu, aici au fost plantate câteva grupe de rasinoase, în apropierea aleei de pe faleza, concomitent cu plantarea de salcii si plopi pe taluzul canalului Bega.

Suprafaţa totală de amenajat a parcului este de 21.438 mp, din care 18.554 mp suprafaţă gazonată, se vor planta 4919 arbori şi arbuşti.

La ora actuală trotuarele sunt deteriorate datorită creşterii rădăcinilor arborilor, de asemenea este necesară instalarea unui sistem de irigare computerizat, amenajarea unui grup sanitar ambisex şi cişmele cu apă pentru băut. Vegetaţia este depreciată din punct de vedere estetic.
PROPUNEM:

Având în vedere starea actuală a zonei verzi, propunem comisiilor de specialitate aprobarea Studiului de Fezabilitate Modernizare Parcul Mocioni (ILSA) Timişoara în valoare de 3.176.040 lei conform Devizului general întocmit de SC GREEN PROJECT SRL Iaşi.

